English: Well, I think that you've identified some of the issues that we're dealing with. I must say I disagree with some of the solutions that you've put forward. We are working very hard to get the pathways for ex-prisoners in place. The pathway is adequate. We've had it tested. What we need to do is make sure that everybody implements it in the right way. We've currently got a task and finish group working here in Cardiff to see what the barriers are to implementing the pathway, and as soon as that work is complete, I will be updating the Senedd accordingly, so that we do not release people from custody into homelessness. So, I agree with that much of it. In terms of the housing completion rates, they are down in the final quarter, but that's because we are entering a recession. We have had a number of small and medium-sized building firms go under and go into administration very recently, and I'm afraid that that's a direct result of Brexit and the fall in the rate of sterling. So, I find it very ironic that you're accusing me of having some part in that. Because if you speak to the SME firms, in particular, they're saying that they have a real problem with getting labour and with getting materials at the right prices. So, I think that that's very ironic indeed. In terms of the demand side, as I said in answer to Mike Hedges, we are building as many affordable homes that are for social rent as we possibly can. Just to be clear, our target of 20,000 affordable homes we have easily met. So, we are not failing our own targets. What we are doing is upping our target to meet the increased demand that we see. So, I just want to be very clear about that. There are issues around the armed forces covenant. The UK Government has put a commission in place that we're very anxious to work closely with. My colleague Hannah Blythyn has been working closely to ensure that we uphold our end of the covenant for armed forces personnel here in Wales. Wales contributes a higher proportion of its population to the armed forces than the benefit we get back from army investment, so we're very keen to make sure that we put that circle back in place. Deputy Presiding Officer, if I could just say - . I've been meaning to mention this a couple of times now as people have raised it: I couldn't agree more about 18-year-olds not being necessarily fit to maintain themselves in their accommodation. One of the things we want to work very hard on is what skills people need if they are placed in accommodation. I cannot emphasise enough that this not about not having sufficient places to put people. This is about not having sufficient skills, money, supplies and so on to keep them there. It's pointless me giving you a flat if it has no beds or crockery or curtains. You will not be able to stay there. But also, you have to have the skills to be able to pay the utilities bills and the rent and so on. So, clearly, as I said before, it's a whole-system approach to homelessness prevention.
Welsh: Wel, rwy'n credu i chi nodi rhai o'r materion yr ydym ni'n ymdrin â nhw. Mae'n rhaid imi ddweud fy mod i'n anghytuno â rhai o'r datrysiadau y gwnaethoch chi eu cyflwyno. Rydym ni'n gweithio'n galed iawn i sefydlu'r llwybrau ar gyfer cyn-garcharorion. Mae'r llwybr yn ddigonol. Rydym wedi rhoi prawf arno. Yr hyn y mae angen inni ei wneud yw sicrhau bod pawb yn ei weithredu yn y ffordd gywir. Ar hyn o bryd mae gennym ni grŵp gorchwyl a gorffen yn gweithio yma yng Nghaerdydd i weld pa rwystrau sydd i weithrediad y llwybr, a phan fydd y gwaith hwnnw wedi ei gwblhau, byddaf i'n diweddaru'r Senedd yn unol â hynny, fel na fyddwn ni'n rhyddhau pobl o'r ddalfa i ddigartrefedd. Felly, rwy'n cytuno â hynny i raddau helaeth. O ran y cyfraddau ar gwblhau tai, maen nhw wedi gostwng yn y chwarter olaf, ond mae hynny oherwydd ein bod ni ar fin profi dirwasgiad. Rydym wedi cael nifer o gwmnïau adeiladu bach a chanolig yn mynd i ddwylo'r gweinyddwyr yn ddiweddar iawn, ac rwy'n ofni bod hynny o ganlyniad uniongyrchol i Brexit a'r gostyngiad yng nghyfraddau'r bunt. Felly, rwy'n ei chael hi'n eironig iawn eich bod chi'n fy nghyhuddo i o fod â rhywfaint o ran yn hynny. Oherwydd os siaradwch chi â chwmnïau bach a chanolig, yn benodol, maen nhw'n dweud bod ganddyn nhw broblem wirioneddol o ran cael gweithwyr a chael deunyddiau am y prisiau iawn. Felly, rwy'n credu bod hynny'n eironig tu hwnt yn wir. O ran y galw, fel y dywedais wrth ateb Mike Hedges, rydym yn adeiladu cymaint o dai fforddiadwy ar gyfer rhent cymdeithasol ag y gallwn ni. I egluro, rydym wedi cyrraedd ein targed o 20,000 o gartrefi fforddiadwy yn rhwydd iawn. Felly, nid ydym wedi methu yn ein targed ni ein hunain. Yr hyn yr ydym ni'n ei wneud yw uwchraddio ein targed er mwyn ateb y galw cynyddol yr ydym ni'n ei weld. Felly, hoffwn i fod yn eglur iawn ynglŷn â hynny. Mae problemau'n bodoli ynghylch cyfamod y lluoedd arfog. Mae Llywodraeth y DU wedi sefydlu comisiwn yr ydym ni'n awyddus iawn i gydweithio'n agos ag ef. Mae fy nghydweithwraig Hannah Blythyn wedi bod yn cydweithio'n agos i sicrhau ein bod ni'n cadw ein dyletswyddau ni yn ôl y cyfamod ar gyfer personél y lluoedd arfog yma yng Nghymru. Mae Cymru yn rhoi cyfran uwch o'i phoblogaeth i'r lluoedd arfog na'r budd a gawn ni drwy fuddsoddiad y fyddin, felly rydym yn awyddus iawn i sicrhau ein bod ni'n rhoi'r cylch hwnnw'n ôl yn ei le. Dirprwy Lywydd, pe caf i ond dweud - . Rydw i wedi bod yn meddwl sôn am hyn sawl gwaith erbyn hyn wrth i bobl ei godi: rwy'n cytuno'n gryf nad yw pobl ifanc 18 oed o reidrwydd yn abl i edrych ar eu holau eu hunain yn eu llety. Un o'r pethau yr ydym yn awyddus i'w wneud yw gweithio'n galed iawn ar y sgiliau sydd eu hangen ar bobl os ydyn nhw'n cael eu rhoi mewn llety. Rhaid pwysleisio nad oes a wnelo hyn â bod yn brin o lety i'w roi i bobl. Mae a wnelo hyn â bod yn brin o sgiliau, arian, cyflenwadau ac ati i'w cadw nhw yno. Nid oes pwynt i mi roi fflat i chi os nad oes ynddo welyau neu lestri neu lenni. Ni fyddwch chi'n gallu aros mewn lle felly. Ond hefyd, mae'n rhaid chi fod â'r sgiliau i allu talu biliau'r cyfleustodau a'r rhent ac ati. Felly, yn amlwg, fel y dywedais i o'r blaen, mae hwn yn ddull system gyfan o atal digartrefedd.